
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 102 

4 Μαίου 2011 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 7 της 28.4.2011 

Σύσταση Επιτροπής Πληροφορικής και Επικοινωνιών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις των άρθρων 15 παρ. 2, 25 παρ. 1 υπο- 
περ. α έως γ και 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α798). 

2. Την ανάγκη άμεσης σύστασης και λειτουργίας ενι¬ 
αίου κέντρου ψηφιακής στρατηγικής, πολιτικού σχεδια- 
σμού, προώθησης, συντονισμού, ανάπτυξης, εφαρμογής 
και ελέγχου της πληροφορικής και των τηλεπικοινωνιών 
σε εθνικό επίπεδο. 

3. Την ανάγκη αξιοποίησης των Τεχνολογιών Πληρο¬ 
φορικής και Επικοινωνιών για την επίτευξη των στόχων 
της ηλεκτρονικής διακυβέρνησης. 

4. Το γεγονός ότι από τις διατάξεις της παρούσας 
προκαλείται δαπάνη σε βάρος του κρατικού προϋπο¬ 
λογισμού. Η δαπάνη αυτή, το ύψος της οποίας δεν είναι 
δυνατόν να προσδιοριστεί, θα καλυφθεί από τον κρατικό 
προϋπολογισμό (φορέα 23-640, ΚΑΕ 515). 

5. Την πρόταση του Πρωθυπουργού, αποφασίζουμε: 

Αρθρο 1 

Συνιστάται Επιτροπή Πληροφορικής και Επικοινωνιών 
για τον καθορισμό της στρατηγικής και την ανάπτυξη, 
παρακολούθηση, αξιοποίηση και διάδοση των Τεχνο¬ 
λογιών Πληροφορικής και Επικοινωνιών (ΤΠΕ) σε όλους 
τους τομείς της κυβερνητικής πολιτικής. Η Επιτροπή 
υπάγεται απευθείας στον Πρωθυπουργό. 

Αρθρο 2 

1. Μέλη της Επιτροπής είναι: 

α. ο Σύμβουλος του Πρωθυπουργού επί θεμάτων αξι¬ 
οποίησης τεχνολογιών πληροφορικής και επικοινωνιών, 
ως Συντονιστής, 

β. ο Γ ενικός Γ ραμματέας Πληροφοριακών Συστημάτων 
του Υπουργείου Οικονομικών, 

γ. ο Γενικός Γραμματέας του Υπουργείου Παιδείας, 
Δια Βίου Μάθησης και Θρησκευμάτων, 


δ. ο Γ ενικός Γ ραμματέας Επικοινωνιών του Υπουργείου 
Υποδομών, Μεταφορών και Δικτύων, 

ε. ο Ειδικός Γ ραμματέας Διοικητικής Μεταρρύθμισης 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης, 

ζ. ο Ειδικός Γ ραμματέας Ψηφιακού Σχεδιασμού του 
Υπουργείου Οικονομίας, Ανταγωνιστικότητας και Ναυ¬ 
τιλίας, 

η. ο Πρόεδρος της Ανώνυμης Εταιρείας με την επω¬ 
νυμία «Κοινωνία της Πληροφορίας ΑΕ». 

2. Στην Επιτροπή μπορεί να συμμετέχουν, χωρίς δι¬ 
καίωμα ψήφου, εκπρόσωποι παραγωγικών τάξεων και 
κοινωνικών εταίρων, υπηρεσιακοί παράγοντες, εκπρό¬ 
σωποι φορέων του δημόσιου τομέα καθώς και ιδιώτες 
εμπειρογνώμονες. 

3. Η Επιτροπή συγκαλείται από το Συντονιστή, ο οποί¬ 
ος καθορίζει και την ημερήσια διάταξη, και συνεδριάζει 
τακτικά μία φορά το μήνα και εκτάκτως όποτε χρει¬ 
αστεί. 

Αρθρο 3 

1. Η Επιτροπή δρώντας στο πλαίσιο των αποφάσεων 
του Υπουργικού Συμβουλίου όπως εξειδικεύονται από 
τον Πρωθυπουργό: 

α. Καταρτίζει και υποβάλλει στον Πρωθυπουργό 
προς έγκριση Ψηφιακό Θεματολόγιο (ΘρΙαΙ Αδβπάα). 
Το Ψηφιακό Θεματολόγιο αποτελεί εθνικό στρατηγικό 
σχέδιο και περιλαμβάνει ενδεικτικά τα Εθνικά Σχέδια 
Ευρυζωνικότητας, Ψηφιακής Σύγκλισης και Ηλεκτρονι¬ 
κής Διακυβέρνησης για την ανάπτυξη των Τεχνολογιών 
Πληροφορικής και Επικοινωνιών (ΤΠΕ) εν γένει και ιδίως 
στο δημόσιο τομέα. 

β. Προσδιορίζει το πλαίσιο ανάπτυξης και λειτουργίας 
των συστημάτων Πληροφορικής και των επικοινωνιών 
με ηλεκτρονικά μέσα (θ-οοπηπηυηίααΐίοη / ηλεκτρονικές 
επικοινωνίες) του δημόσιου τομέα, καθώς και το πλαίσιο 
υποστήριξης των φορέων και υπηρεσιών του Δημοσίου 
για την ανάπτυξη και παραγωγική λειτουργία συστημά¬ 
των Πληροφορικής και ηλεκτρονικών επικοινωνιών. 

γ. Εξειδικεύει τις γενικές κατευθύνσεις και στόχους 
της κυβερνητικής πολιτικής για την Πληροφορική και 
τις ηλεκτρονικές επικοινωνίες, προσδιορίζοντας ειδικό¬ 
τερους στόχους για επιμέρους τομείς, όπως είναι ιδίως 
η υγεία και κοινωνική ασφάλιση, η οικονομία, η ανάπτυ¬ 
ξη, η παιδεία, η έρευνα, ο πολιτισμός, οι μεταφορές, 

η αυτοδιοίκηση, οι τηλεπικοινωνίες και η ηλεκτρονική 
διακυβέρνηση, προτείνει και κωδικοποιεί προδιαγραφές 
και κανόνες τυποποίησης ώστε να μεγιστοποιούνται τα 
αποτελέσματα από τις δράσεις αυτές. 

δ. Διαμορφώνει στρατηγική για τη σύγκλιση της'Ερευ- 
νας και της Παραγωγής στο χώρο των ΤΠΕ, προτείνο- 
ντας αα) σε εκπαιδευτικά ιδρύματα και παραγωγικές 
σχολές τη διαμόρφωση Προγραμμάτων Σπουδών προ¬ 
σαρμοσμένων στις εξελίξεις της τεχνολογίας, ββ) λύσεις 
για τη διευκόλυνση των επενδύσεων στην Ελλάδα και 
την προσέλκυση επενδύσεων μεγάλων επιχειρήσεων 
του εξωτερικού και γγ) μέτρα και μεθόδους για τον 
καλύτερο συντονισμό των αντίστοιχων επιχειρησιακών 
προγραμμάτων. 

ε. Συνιστά ομάδες διοίκησης, σχεδιασμού και επί¬ 
βλεψης έργου για την παρακολούθηση και την ταχεία 
και αποτελεσματική εκτέλεση κάθε έργου. Οι ομάδες 
διοίκησης έργου για την εκπλήρωση της αποστολής 
τους λαμβάνουν όλα τα αναγκαία συγκεκριμένα μέ¬ 
τρα και επιλύουν όλα τα προβλήματα που αναφύονται 
κατά την εκτέλεση του έργου, επισημαίνοντας στην 
επιτροπή την ανάγκη τυχόν νομοθετικής παρέμβασης. 
Οι ομάδες διοίκησης έργου μπορούν επίσης να ανα¬ 
λαμβάνουν, ενεργώντας σύμφωνα με τα ανωτέρω, την 
παρακολούθηση και το συντονισμό των δράσεων ΤΠΕ 
συνολικά ή ανά οριζόμενο τομέα, υποστηρίζοντας τους 
φορείς υλοποίησης των έργων για την ταχύτερη και 
πλέον αποτελεσματική ολοκλήρωσή τους. 

στ. Εισηγείται βελτιώσεις, λειτουργικές και οργανω¬ 
τικές αναδιαρθρώσεις φορέων και υπηρεσιών που ανή¬ 
κουν στο δημόσιο τομέα ή ελέγχονται από το Δημόσιο, 
περιλαμβανομένων και των Υπουργείων, με σκοπό την 
πλέον αποτελεσματική προώθηση του κυβερνητικού 
έργου. Ιδιαίτερα εισηγείται μέτρα για τη βέλτιστη και 
με τη μεγαλύτερη οικονομική αποτελεσματικότητα και 
διαφάνεια αξιοποίηση των δομών στήριξης της υλοποί¬ 
ησης και λειτουργίας συστημάτων, όπως ιδίως η Γενι¬ 
κή Γραμματεία Πληροφοριακών Συστημάτων (Γ.Γ.Π.Σ.) 
του Υπουργείου Οικονομικών, το ν,π.ιδ.δικαίου με την 
επωνυμία «Παρατηρητήριο για την Ψηφιακή Ελλάδα», η 
Ανώνυμη Εταιρεία «Κοινωνία της Πληροφορίας ΑΕ», η 
Ανώνυμη Εταιρεία «Ηλεκτρονική Διακυβέρνηση Κοινω¬ 
νικής Ασφάλισης ΑΕ» (Η.ΔΙ.Κ.Α. ΑΕ), η Ανώνυμη Εταιρεία 
«Εθνικό Δίκτυο Έρευνας και Τεχνολογίας ΑΕ» (Ε.Δ.Ε.Τ. 
ΑΕ) και η Ανώνυμη Εταιρεία «Ψηφιακές Ενισχύσεις Α.Ε.» 
(ΨΗΦΕΝ ΑΕ), με σκοπό την προώθηση στον δημόσιο και 
ιδιωτικό τομέα δράσεων που χρηματοδοτούνται από 
επιχειρησιακά προγράμματα. 

ζ. Ευαισθητοποιεί και ενθαρρύνει τους ενδιαφερομέ¬ 
νους φορείς και πολίτες να υιοθετούν δράσεις στον 
τομέα ΤΠΕ, αναπτύσσει και συντονίζει σε συνεργασία 
με το Εθνικό Κέντρο Δημόσιας Διοίκησης και Αυτοδιοί¬ 
κησης δράσεις για τη διάχυση της πληροφόρησης που 
αφορά αυτούς τους τομείς, καθώς και για την εξοικείω¬ 
ση πολιτών και φορέων με τον ψηφιακό τρόπο ζωής. 

η. Παρακολουθεί την εφαρμογή του θεσμικού πλαισίου 
που διέπει την ανάπτυξη της πληροφορικής και των 
ηλεκτρονικών επικοινωνιών σε όλους τους τομείς της 
ιδιωτικής δραστηριότητας και της δημόσιας διοίκησης, 
συμπεριλαμβανομένης της ηλεκτρονικής διακυβέρνησης, 
και εισηγείται τυχόν αναδιαμόρφωσή του. 

Επί πλέον, βάσει των αρχών της καλής νομοθέτησης, 
όπως ιδίως αυτές εννοούνται κατά το σημείο 34 παρ. β' 


εδ. α' της Διοργανικής Συμφωνίας για τη Βελτίωση της 
Νομοθεσίας (Επίσημη Εφημερίδα, Ο 321 της 31.12.2003), η 
Επιτροπή μεριμνά για την εκπόνηση πινάκων αντιστοι¬ 
χίας από τις αρμόδιες εθνικές αρχές στο πεδίο ενσω¬ 
μάτωσης των Ευρωπαϊκών Οδηγιών περί ηλεκτρονικών 
επικοινωνιών συντονίζοντας την κατάρτιση και τη δημο¬ 
σιοποίησή τους. Οι πίνακες οφείλουν να αποτυπώνουν, 
στο μέτρο του δυνατού, την αντιστοιχία των διατάξεων 
των προαναφερόμενων Ευρωπαϊκών Οδηγιών με εκείνες 
των εθνικών μέτρων μεταφοράς τους. 

θ. Προτείνει τα σχέδια διαμόρφωσης και αναμόρφω¬ 
σης των Επιχειρησιακών Προγραμμάτων Πληροφορικής 
και ηλεκτρονικών επικοινωνιών, με στόχο την υλοποίηση 
του Εθνικού Στρατηγικού Σχεδίου Πληροφορικής και 
Ηλεκτρονικών Επικοινωνιών. 

ι. Προτείνει και παρακολουθεί σχέδια αναμόρφωσης 
βάσεων Ψηφιακού Περιεχομένου στο Δημόσιο και στον 
ευρύτερο δημόσιο τομέα, που είναι απαραίτητες για τη 
διαλειτουργικότητα των Συστημάτων και την ανάπτυξη 
ηλεκτρονικών υπηρεσιών, και εισηγείται το σχεδίασμά 
και τον τρόπο τήρησης των Μητρώων για την επίτευξη 
της διαλειτουργικότητας με στόχο την εξυπηρέτηση 
των πολιτών και των επιχειρήσεων και την αποτελεσμα¬ 
τικότερη διακυβέρνηση και λειτουργία του Κράτους. 

ια. Παρακολουθεί τη λειτουργία των διεθνών επιτρο¬ 
πών και ομάδων εργασίας σε σχετικά θέματα και ει- 
σηγείται στα αρμόδια κυβερνητικά όργανα τον ορισμό 
των εθνικών εκπροσώπων. 

2. Η Επιτροπή, στο πλαίσιο του εθνικού στρατηγικού 
σχεδίου και Ψηφιακού Θεματολογίου, ασκεί την επιτελι¬ 
κή παρακολούθηση (Ριό)θο 1 ΜαπαροπιοπΙ) και το συντο¬ 
νισμό των δράσεων και έργων ΤΠΕ όλων των φορέων 
του δημόσιου τομέα, ώστε να διασφαλίζεται η εναρμό¬ 
νιση και ενσωμάτωσή τους στη συνολική στρατηγική. 
Για το σκοπό αυτόν η Επιτροπή παρακολουθεί και ενη¬ 
μερώνεται για τις δράσεις και τα έργα ΤΠΕ των φορέων 
στου δημόσιου τομέα, ιδίως σε επίπεδο σχεδιασμού, 
επισημαίνει τυχόν αποκλίσεις από τις κατευθύνσεις 
του Ψηφιακού Θεματολογίου, προτείνει διορθωτικές 
παρεμβάσεις και ενημερώνει τους οικείους φορείς για 
τις συνέπειες των αποκλίσεων. Οι κατευθύνσεις που 
εκπορεύονται από το Ψηφιακό Θεματολόγιο δεσμεύουν 
τους φορείς του δημόσιου τομέα, υπό την έννοια ότι οι 
δράσεις και τα έργα ΤΠΕ, που εισηγούνται και υλοποι¬ 
ούν, πρέπει να εναρμονίζονται με αυτές. 

3. Η Επιτροπή, υποβάλλει ετησίως έκθεση στον Πρω¬ 
θυπουργό, στην οποία αποτυπώνεται η δραστηριότη- 
τά της και περιέχονται οι προτάσεις της. Στην έκθεση 
περιέχονται, ειδικότερα, τρόποι βελτίωσης ή και ανα¬ 
κατανομής αρμοδιοτήτων μεταξύ των φορέων του δη¬ 
μόσιου και ευρύτερου δημόσιου τομέα, σε ό,τι αφορά 
την υλοποίηση δράσεων ΤΠΕ. 

Αρθρο 4 

Α. Η Επιτροπή, με σκοπό την αποτελεσματική άσκηση 
των κατά το άρθρο 3 αρμοδιοτήτων της. 

1. Προσδιορίζει, ανά θεματικό τομέα, δείκτες αποτελε- 
σματικότητας για την παρακολούθηση της εφαρμογής 
του Εθνικού Στρατηγικού Σχεδίου. 

2. Σε σχέση με τα εκτελούμενα από φορείς του δη¬ 
μόσιου τομέα έργα και δράσεις: 

α. προτείνει προτεραιότητες καθώς και ποσοτικούς 
και χρονικούς στόχους και παρακολουθεί την απόδοσή 
τους, 

β. εισηγείται τροποποιήσεις των βασικών κατευθύν¬ 
σεων και του σχεδιασμού εκτελούμενων έργων, ώστε, 
σε συνεργασία με τους επιμέρους φορείς άσκησης 
πολιτικής, να εξασφαλίζεται η συμβατότητα με τους 
εθνικούς στρατηγικούς στόχους για την πληροφορική 
και τις τηλεπικοινωνίες, 

γ. προτείνει την αλλαγή τελικών δικαιούχων έργων 
των επιχειρησιακών προγραμμάτων που εμπίπτουν στην 
αρμοδιότητά της, όταν διαπιστώνει καθυστερήσεις ή 
άλλες σοβαρές αστοχίες στην εκτέλεση των έργων, 

δ. μεριμνά για την εύρυθμη γενικώς και ταχεία εκτέ¬ 
λεση των έργων ΤΠΕ σε οποιοδήποτε στάδιο της δια¬ 
δικασίας (ενδεικτικά διακηρύξεις ή συμβάσεις). 

3. Εκπονεί μελέτες για τις κοινωνικές επιπτώσεις και 
τα αποτελέσματα των δράσεων ΤΠΕ και προτείνει την 
εκτέλεση νέων έργων, σε συνεργασία με τους αντί¬ 
στοιχους φορείς. 

4. Εισηγείται σχετικά με το θεσμικό πλαίσιο, την οργά¬ 
νωση και τους κανόνες που διέπουν τη λειτουργία των 
υπολογιστικών και δικτυακών υποδομών του Δημοσίου, 
καθώς και το σχεδίασμά και την ανάπτυξη πληροφορι¬ 
ακών συστημάτων. 

5. Διαβουλεύεται με τους παραγωγικούς και κοινω¬ 
νικούς φορείς της χώρας (ενδεικτικά Σύνδεσμο Επι¬ 
χειρήσεων Πληροφορικής και Επικοινωνιών, Σύνδεσμο 
Ελληνικών Βιομηχανιών, Ελληνική Εταιρεία Επιστημό¬ 
νων Πληροφορικής και Τηλεπικοινωνιών) για θέματα 
ανάπτυξης τεχνολογιών και εφαρμογών πληροφορικής 
και ενίσχυση της συνεργασίας δημόσιου και ιδιωτικού 
τομέα. 

Β. Η Επιτροπή, στο πλαίσιο των ανωτέρω αρμοδιοτή¬ 
των της, υποστηρίζεται από το «Παρατηρητήριο για την 
Ψηφιακή Ελλάδα» στην παρακολούθηση των βασικών 
δεικτών αποτελεσματικότητας των κρίσιμων δράσεων 
ΤΠΕ, καθώς και στην αναζήτηση βέλτιστων πρακτικών 
στο χώρο των ΤΠΕ. 

Άρθρο 5 

Η Επιτροπή για την υποστήριξη των επιμέρους δρα¬ 
στηριοτήτων της μπορεί να συνιστά με απόφασή της 


υποστηρικτικές ομάδες εργασίας, με μόνιμο ή μη χαρα¬ 
κτήρα και ορίζει τον τρόπο οργάνωσης και λειτουργίας 
τους. 

Άρθρο 6 

Η τεχνική υποστήριξη της Επιτροπής ανατίθεται στην 
«Κοινωνία της Πληροφορίας ΑΕ», η οποία αποτελεί και 
το φορέα υλοποίησης τυχόν έργων που περιέχονται σε 
τεχνικά δελτία τα οποία η Επιτροπή υποβάλλει αρμοδί- 
ως προς έγκριση. Η τεχνική υποστήριξη της Επιτροπής 
μπορεί να ανατεθεί και σε άλλο φορέα που συμμετέχει 
σε αυτή. 

Άρθρο 7 

Όλοι οι φορείς του δημόσιου τομέα οφείλουν να συ¬ 
νεργάζονται με την Επιτροπή για τη διαμόρφωση και 
προώθηση των εισηγήσεων, προτάσεων ή αποφάσεών 
της. Οφείλουν επίσης να παρέχουν σ’ αυτήν, καθώς και 
στις Ομάδες ΔιοίκησηςΈργου και υποστηρικτικές ομά¬ 
δες εργασίας τις οποίες η ίδια συνιστά την αναγκαία 
ενημέρωση και κάθε διευκόλυνση για το έργο της. 

Άρθρο 8 

Οι δράσεις της Επιτροπής μπορεί να χρηματοδοτού¬ 
νται από το πρόγραμμα δημοσίων επενδύσεων και από 
επιχειρησιακά προγράμματα. 

Άρθρο 9 

Η 14/28-6-2004 Πράξη του Υπουργικού Συμβουλίου 
«Σύσταση Επιτροπής για τον καθορισμό της στρατηγι¬ 
κής και την ανάπτυξη της Πληροφορικής» (Α'/116), όπως 
τροποποιήθηκε με την 31/28-11-2005 Πράξη του Υπουρ¬ 
γικού Συμβουλίου (Α'/294), καταργείται. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γ ενικός Γ ραμματέας της Κυβέρνησης 
ΣΩΤΗΡΙΟΣ Α. ΛΥΤΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοα>ή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β1.9Γ - θ-πιαΜ: ννβόπΐ35ΐθΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 



* Ο 100 1020405 1 10004* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 








































































